עונת 1996/1997 ב-NBA

עונת 1996/1997 היא העונה ה-51 של ליגת ה-NBA. העונה הסתיימה עם תואר האליפות השני ברציפות של שיקגו בולס, וזכייתה החמישית בכך הכל. בסדרת הגמר ניצחה שיקגו את יוטה ג'אז בתוצאה 4-2, ומייקל ג'ורדן זכה בתואר ה-MVP של סדרת הגמר. בתואר ה-MVP של העונה הסדירה זכה לראשונה קארל מלון לאחר שקלע 27.4 נקודות בממוצע למשחק לאורך העונה והוליך את קבוצתו, יוטה ג'אז, למאזן הטוב במערב (64-18).

בתחילת עונת 1996/1997 פרסמה ליגת ה-NBA את רשימת 50 השחקנים הגדולים בתולדות ה-NBA במסגרת ציון חמישים השנים שעברו מאז הקמתה של הליגה. הרשימה כוללת את חמישים השחקנים שנבחרו כטובים ביותר וכמשפיעים ביותר בחצי המאה הראשונה של ה-NBA, ומבוססת על ההופעות ברמה המקצוענית, ספורטיביות, יכולת מנהיגות, ומידת התרומה להתפתחות משחק הכדורסל. בנוסף ל-50 השחקנים הגדולים, נבחרו גם עשרת המאמנים הטובים ביותר ועשר הקבוצות הטובות ביותר בעונה בהיסטוריה של ה-NBA.

ב-18 ביולי 1996 חתם שאקיל אוניל בלוס אנג'לס לייקרס, ויחד עם קובי בראיינט שנבחר בדראפט באותה עונה, הפך את הלייקרס לאחת הקבוצות הדומיננטיות ב-NBA במשך כעשור. הלוס אנג'לס לייקרס זכו בשלוש אליפויות NBA רצופות בתקופתו של אוניל בקבוצה (2000-2002).

על מנת לחגוג את חגיגות 50 השנים לNBA כל קבוצה בליגה שמה על פרקט אולמה את סמל 50 השנים לNBA, סמל ה50 שנה הופיע על ג'קטיי החימום של השחקנים ובמקום סמל NBA רגיל שמופיע על גופיות השחקנים הופיע סמל זהב של הNBA

דראפט 1996

הדראפט בשנה זו התקיים ב-26 ביוני 1996 במזרח רתרפורד, ניו ג'רזי. בהגרלה (לוטרי) זכו הפילדלפיה 76' בבחירה הראשונה, שניצלו אותה כדי לבחור את אלן אייברסון מאוניברסיטת ג'ורג'טאון, שבסיום העונה זכה בתואר רוקי השנה ב-NBA. דראפט 1996 נחשב בעיני רבים כאחד הדראפטים האיכותיים והעמוקים ביותר בתולדות ה-NBA, לצד דראפט 1984 ודראפט 2003. דראפט זה סיפק שלושה שחקנים שזכו בתואר ה-MVP של העונה הסדירה: אלן אייברסון, קובי בראיינט (בחירה 13) וסטיב נאש (15), ומלבדם עוד שמונה שנבחרו להשתתף במשחק האולסטאר: שריף עבדור-רחים (בחירה שלישית), סטפון מרבורי (4), ריי אלן (5), אנטואן ווקר (6), פג'ה סטויאקוביץ' (14), ג'רמיין אוניל (17), ז'ידרונאס אילגאוסקאס (20) ובן וולאס שגם זכה ארבע פעמים במהלך הקריירה בתואר שחקן ההגנה של העונה (לא נבחר בדראפט). שחקנים בולטים אחרים שנבחרו בדראפט 1996 כוללים את מרקוס קמבי שזכה בעונת 2006-07 בתואר שחקן ההגנה של העונה (בחירה שנייה), קרי קיטלס (8), אריק דמפיר (10), דרק פישר (24), מרכוס בראון (46) וצ'אקי אטקינס (לא נבחר). כמו כן נבחר דורון שפר בבחירה ה-36 על ידי לוס אנג'לס קליפרס, ובכך הפך לישראלי הראשון אי פעם שנבחר בדראפט ה-NBA. עם זאת, שפר לא חתם על חוזה בקבוצה ומעולם לא שיחק בליגת ה-NBA.

אולסטאר
סוף שבוע האולסטאר של שנת 1997 נערך באולמה של קליבלנד קאבלירס, הגאנד ארנה שבקליבלנד, אוהיו. הוא החל ב-7 בפברואר 1997 והסתיים במשחק האולסטאר ב-9 בפברואר. 

המאמנים במשחק האולסטאר היו דאג קולינס מדטרויט פיסטונס המזרחית ורודי טומג'אנוביץ' מיוסטון רוקטס המערבית. את החמישיות למשחק האולסטאר בחרו האוהדים ואת השחקנים המחליפים בחרו המאמנים בליגה. בהצבעת הקהל לשחקני החמישייה הוביל מייקל ג'ורדן משיקגו בולס שקיבל 2,451,136 קולות אשר הקנו לו מקום בחמישיית המזרח. חמישיית המזרח כללה את פני הארדוויי, מייקל ג'ורדן, גרנט היל, סקוטי פיפן ודיקמבה מוטומבו (שהחליף את פטריק יואינג הפצוע). חמישיית המערב כללה את ג'ון סטוקטון, גארי פייטון, שון קמפ, קארל מלון (שהחליף את צ'ארלס בארקלי הפצוע) והאקים אולאג'ואן. במשחק עצמו ניצחה קבוצת המזרח בתוצאה 132-120. ל-MVP של משחק האולסטאר נבחר גלן רייס משארלוט הורנטס שקלע 26 נקודות ב-25 דקות משחק. מייקל ג'ורדן רשם את הטריפל דאבל הראשון בתולדות משחקי האולסטאר כשסיפק 14 נקודות, 11 ריבאונדים ו-11 אסיסטים.

העונה הסדירה
 מזרח # קבוצה ניצחונות הפסדים אחוז ניצחונות פער מהמובילה1 שיקגו בולס*  69  13  0.841  –2 מיאמי היט*  61  21  0.744  83 ניו יורק ניקס  57  25  0.695  124 אטלנטה הוקס  56  26  0.683  135 דטרויט פיסטונס  54  28  0.659  156 שארלוט הורנטס  54  28  0.659  157 אורלנדו מג'יק  45  37  0.549  248 וושינגטון בולטס  44  38  0.537  25     9קליבלנד קאבלירס  42  40  0.512  2710אינדיאנה פייסרס  39  43  0.476  3011מילווקי באקס  33  49  0.402  3612טורונטו ראפטורס  30  52  0.366  3913ניו ג'רזי נטס  26  56  0.317  4314פילדלפיה 76'  22  60  0.268  4715בוסטון סלטיקס  15  67  0.183  54
 מערב # קבוצה ניצחונות הפסדים אחוז ניצחונות פער מהמובילה1 יוטה ג'אז*  64  18  0.780  –2 סיאטל סופרסוניקס*  57  25  0.695  73 יוסטון רוקטס  57  25  0.695  74 לוס אנג'לס לייקרס  56  26  0.683  85 פורטלנד טרייל בלייזרס  49  33  0.598  156 מינסוטה טימברוולבס  40  42  0.488  247 פיניקס סאנס  40  42  0.488  248 לוס אנג'לס קליפרס  36  46  0.439  28     9סקרמנטו קינגס  34  48  0.415  3010גולדן סטייט ווריורס  30  52  0.366  3411דאלאס מאבריקס  24  58  0.293  4012דנוור נאגטס  21  61  0.256  4313סן אנטוניו ספרס  20  62  0.244  4414ונקובר גריזליס  14  68  0.171  50
*כוכבית מסמנת קבוצה שסיימה ראשונה בבית שלה.

מובילי הקטגוריות הסטטיסטיות
 קטגוריה  שחקן  קבוצה  ערך נקודות למשחק  מייקל ג'ורדן  שיקגו בולס  29.6 ריבאונדים למשחק  דניס רודמן  שיקגו בולס  16.1 אסיסטים למשחק  מארק ג'קסון  דנוור/אינדיאנה  11.4 חטיפות למשחק  מוקי בליילוק  אטלנטה הוקס  2.7 חסימות למשחק  שון בראדלי  ניו ג'רזי/דאלאס  3.4 אחוזים מהשדה  גאורגה מורשאן  וושינגטון בולטס  60.4% אחוזים לשלוש  גלן רייס  שארלוט הורנטס  47.0% אחוזים מקו העונשין  מארק פרייס  גולדן סטייט ווריורס  90.6% נקודות מדד  קארל מלון  יוטה ג'אז  28.9

פרסים
ממוזער|שמאל|220px|קארל מלון, ה-MVP של העונה הסדירה
 MVP של העונה הסדירה - קארל מלון, יוטה ג'אז
 שחקן ההגנה של העונה - דיקמבה מוטומבו, אטלנטה הוקס
 רוקי העונה - אלן אייברסון, פילדלפיה 76'
 השחקן השישי של העונה - ג'ון סטארקס, ניו יורק ניקס
 השחקן המשתפר של העונה - אייזק אוסטין, מיאמי היט
 מאמן העונה - פט ריילי, מיאמי היט
 מנהל העונה - בוב באס, שארלוט הורנטס
 פרס הספורטיביות - טרל ברנדון, קליבלנד קאבלירס
 גביע האזרחות - פי ג'יי בראון, מיאמי היט

פרסים עונתיים
חמישיות העונה
 החמישייה הראשונה החמישייה השנייה החמישייה השלישית טים הארדוויי (מיאמי)  גארי פייטון (סיאטל)  ג'ון סטוקטון (יוטה) מייקל ג'ורדן (שיקגו)  מיץ' ריצ'מונד (סקרמנטו)  פני הארדוויי (אורלנדו) גרנט היל (דטרויט)  גלן רייס (שארלוט)  אנתוני מייסון (שארלוט) קארל מלון (יוטה)  סקוטי פיפן (שיקגו)  וין בייקר (מילווקי) האקים אולאג'ואן (יוסטון)  פטריק יואינג (ניו יורק) שאקיל אוניל (לייקרס)

חמישיות ההגנה
 החמישייה הראשונה החמישייה השנייה גארי פייטון (סיאטל)  מוקי בליילוק (אטלנטה) מייקל ג'ורדן (שיקגו)  ג'ון סטוקטון (יוטה) סקוטי פיפן (שיקגו)  אנתוני מייסון (שארלוט) קארל מלון (יוטה)  פי ג'יי בראון (מיאמי) דיקמבה מוטומבו (אטלנטה)  האקים אולאג'ואן (יוסטון)

חמישיות הרוקיז
 החמישייה הראשונה החמישייה השנייה אלן אייברסון (פילדלפיה)  מאט מלוני (יוסטון) סטפון מרבורי (מינסוטה)  ריי אלן (מילווקי) שריף עבדור-רחים (ונקובר)  קובי בראיינט (לייקרס) אנטואן ווקר (בוסטון)  קרי קיטלס (ניו ג'רזי) מרקוס קמבי (טורונטו)  טראביס נייט (לייקרס)

פלייאוף 1997
סגל האלופה, שיקגו בולס: מייקל ג'ורדן, סקוטי פיפן, דניס רודמן, רון הרפר, טוני קוקוץ', לוק לונגלי, סטיב קר, בייזון דלי, ג'ייסון קאפי, ג'אד בושלר, רנדי בראון ורוברט פאריש (ביל ונינגטון ודיקי סימפקינס נכללו בסגל אך לא השתתפו בפלייאוף).מאמן ראשי: פיל ג'קסון.

קישורים חיצוניים

הערות שוליים

1996/1997
NBA
NBA
קטגוריה:1996 בארצות הברית
קטגוריה:1997 בארצות הברית